הוק בפרמיירת הסרט "החשוד העיקרי" (אנ') בפסטיבל הסרטים בטורונטו, 2019
**מאיה ריי תורמן-הוק** (באנגלית: **Maya Ray Thurman-Hawke**; נולדה ב-8 ביולי 1998) היא שחקנית, דוגמנית וזמרת-יוצרת אמריקאית. בתם של השחקנים אומה ת'ורמן ואית'ן הוק.

ביוגרפיה
--------

הוק נולדה בניו יורק, והיא הבכורה מבין שני ילדיהם המשותפים של השחקנים ההוליוודיים, אומה ת'ורמן ואית'ן הוק. הוריה נפגשו על סט צילומי הסרט "מה קרה בגטקה?", התחתנו במאי 1998, אך נפרדו ב-2003, והתגרשו סופית ב-2005. אחיה הצעיר לבון הוק שגם הוא שחקן, נולד ב-2002. לה גם שתי אחיות-למחצה מנישואיו השניים של אביה, ואח-למחצה מארוס לשעבר של אמה.

הוק אובחנה עם דיסלקסיה בכיתה ג', מה שגרם לה לעבור בין בתי ספר. סיימה את לימודיה התיכוניים בבית ספר פרטי לאמנויות בברוקלין על שם סיינט אן. האווירה האומנותית בבית ספר הובילה אותה למשחק. הוק אף החלה ללמוד משחק בבית הספר ג'וליארד, אך נאלצה לנשור בטרם עת לאחר שנת לימודים, עם ליהוקה לתפקיד במיני-סדרה "נשים קטנות" של ה-BBC.

### קריירה

#### דוגמנות

בדומה לאמה ולסבתה, הוק דיגמנה למגזין "ווג" בתחילת קריירת הדוגמנות שלה. הוק נבחרה לשמש כפרזנטורית של מותג ההלבשה הבריטי "AllSaints" ב־2016. כמו כן דגמנה בפרסומת למותג ההלבשה התחתונה, "קלווין קליין".

מאוקטובר 2023 שימשה גם פרזנטורית של "Prada", ובנוסף גם דגמנה ל-"Dior".

#### משחק

תפקידה הראשון היה בשנת 2017, במיני-סדרה של ה-BBC, "נשים קטנות".

הפריצה של הוק הייתה ב-2019 כשהחלה לשחק בעונה השלישית של הסדרה המצליחה של נטפליקס, "דברים מוזרים", בתפקיד מרכזי בתור רובין באקלי. על תפקיד זה זכתה בפרס סאטורן לשחקנית משנה בסדרת טלוויזיה.

באותה שנה שיחקה גם בתפקיד משני כלינדה קסביאן, בת למשפחת מנסון, בסרטו עטור השבחים של הקולנוען קוונטין טרנטינו, "היו זמנים בהוליווד".

לאחר מכן ב-2019, שיחקה בסרט האמריקאי-איטלקי "החשוד העיקרי" (אנ') בתור הבת של הדמות שאותה גילם לייב שרייבר. הסרט בוים על ידי מארק מאיירס, עם תסריט מעובד של הישראלי-אמריקאי אורן מוברמן.

בשנת 2020 שיחקה בסרטה של ג'יה קופולה, "מיינסטרים".

באותה שנה שיחקה הוק במיני-סדרה של רשת שואוטיים "ציפור אלוהים שבשמים", שיצר והפיק אביה, אית'ן הוק מתוך עיבוד לספר באותו שם משנת 2013 מאת ג'יימס מקברייד. היא מגלמת את דמותה של אנני בראון, בתו של ג'ון בראון, אותו אביה אית'ן מגלם.

בשנת 2022 כיכבה בסרט קומדיית הנעורים "עושות נקמה" מבית נטפליקס, לצד קמילה מנדס וטליה ריידר (אנ').

בשנת 2023 השתתפה בסרט המדע-בדיוני של ווס אנדרסון "אסטרואיד סיטי", שזכה לשבחים רבים והוקרן לראשונה בפסטיבל הסרטים בקאן ה־76. ב-29 בספטמבר יצא סרט המתח הקומי "The Kill Room" בו שיחקה לצד אמה, אומה ת'ורמן. בנובמבר דווח כי לוהקה כמדבבת בסרט האנימציה הממוחשבת של פיקסאר ודיסני, "הקול בראש 2", שעתיד לצאת לאקרנים ביוני 2024. באותה שנה גילמה את ג'יימי ברנשטיין, בתו הבכורה של המנצח האמריקאי-יהודי ליאונרד ברנשטיין בסרט הביוגרפי "המאסטרו", בבימויו של בראדלי קופר, שגם גילם את ליאונרד.

#### מוזיקה

באוגוסט 2019 הוק הוציאה את שני סינגלי הבכורה שלה, "To Love A Boy" לו הופק קליפ בהשתתפות פרד השינגר ו-"Stay Open". השירים נכתבו והוקלטו על ידי הוק וזוכה פרס הגראמי, הזמר-יוצר ג'סי האריס (אנ').

ב-2020 הוציאה את אלבום הבכורה שלה, "Blush". ב-2022 הוציאה את אלבומה השני "MOSS".

ב-25 ביוני 2023 הוציאה את הסינגל "Coming Around Again".

דיסקוגרפיה
----------

### אלבומי אולפן

* 2020: "*Blush"*
* 2022: "*Moss"*
* 2024: "*Chaos Angel*"

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2018 | *Ladyworld* | רומי |  |
| 2019 | היו זמנים בהוליווד | לינדה קסביאן |  |
| החשוד העיקרי (אנ') | שאנון |  |
| 2020 | מיינסטרים | פרנקי |  |
| 2021 | *Italian Studies* | ארין מקלאוד |  |
| רחוב הפחד – חלק 1: 1994 | הת'ר ווטקינס |  |
| 2022 | עושות נקמה | אלינור לווטן/נורה קאטלר |  |
| 2023 | אסטרואיד סיטי | ג'ון דאגלס |  |
| המאסטרו | ג'יימי ברנשטיין |  |
| *Wildcat* | פלאנרי או'קונור | גם מפיקה בפועל |
| *The Kill Room* | גרייס |  |
| 2024 | הקול בראש 2 | חרדה | דיבוב |
| *TBA* | *Revolver* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2017 | נשים קטנות | ג'ו מארש | מיני-סדרה |
| 2019–הווה | דברים מוזרים | רובין באקלי | תפקיד ראשי (עונה 3 ואילך); 17 פרקים |
| 2020 | ציפור אלוהים שבשמים | אנני בראון | פרק: "Hiving the Bees" |
| 2023 | מון גירל ושדינוזאור | אביס | דיבוב; פרק: "Moon Girl's Day Off" |

קישורים חיצוניים
----------------

ויקישיתוף מדיה וקבצים בנושא **מאיה הוק** בוויקישיתוף
* 

* אתר האינטרנט הרשמי של מאיה הוק (באנגלית)
* מאיה הוק, ברשת החברתית פייסבוק

* מאיה הוק, ברשת החברתית אקס (טוויטר)

* מאיה הוק, ברשת החברתית אינסטגרם

* מאיה הוק, סרטונים בערוץ היוטיוב

* מאיה הוק, במסד הנתונים הקולנועיים IMDb (באנגלית)

* מאיה הוק, באתר AllMovie (באנגלית)

* מאיה הוק, באתר Rotten Tomatoes (באנגלית)

* מאיה הוק, באתר Metacritic (באנגלית)

* מאיה הוק, באתר אייטונס (באנגלית)

* מאיה הוק, באתר ספוטיפיי

* מאיה הוק, באתר סאונדקלאוד (באנגלית)

* מאיה הוק, באתר Last.fm (באנגלית)

* מאיה הוק, באתר AllMusic (באנגלית)

* מאיה הוק, באתר MusicBrainz (באנגלית)

* מאיה הוק, באתר דיזר

* מאיה הוק, באתר Discogs (באנגלית)

* מאיה הוק, באתר Songkick (באנגלית)

* מאיה הוק, באתר Genius

* מאיה הוק, באתר בנדקמפ

* מאיה הוק, באתר בילבורד (באנגלית)

* מאיה הוק, באתר טיידל (באנגלית)
* אתר למנויים בלבד שירה נאות, מיה הוק נמצאת בכל מקום, ולא רק בזכות ההורים המפורסמים, באתר הארץ, 31 באוקטובר 2022

הערות שוליים
------------

1. ↑  Myers, Owen (2024-02-17). "Maya Hawke: 'I would have found a way to be an artist, even if I had been adopted'". *The Guardian* (באנגלית בריטית). ISSN 0261-3077. נבדק ב-2024-02-20.

|  |  |
| --- | --- |
| בקרת זהויות עריכת הנתון בוויקינתונים | 
* GND: 1221686496
* LCCN: no2023089799
* MusicBrainz: 6879c573-d161-427c-8b67-77d65fa477bb
* VIAF: 5441160606872116300009
* WorldCat: viaf-5441160606872116300009

 |